Stasys Malevskis

Stasys Malevskis (iki 1894 m. Homolickis, 1868 m. prie Rokiškio – 1904 m. vasario 17 d. Bruklinas) – JAV lietuvių visuomenės veikėjas, vertėjas, literatas.

 Biografija 
1886 m. baigė Vilniaus gimnaziją. 1886–1889 m. studijavo Sankt Peterburgo universiteto Gamtos–matematikos fakultete. Už revoliucinę veiklą 1889 m. suimtas. 1889–1894 m. buvo tremtyje Sibire; per Kiniją pabėgo į JAV. Pasivadino S. Malevskiu. Bruklino vakariniuose kursuose dėstė lietuvių kalbą. Brukline įsteigė „Apšvietos“ draugiją mokslinėms paskaitoms rengti. 1894 m. redagavo laikraštį „Nauja gadynė“. Bendradarbiavo laikraščiuose „Kardas“, „Nauja gadynė“, „Vienybė lietuvninkų“. Parašė brošiūrą „Ką turime veikti dėl mūsų išganymo?“ (1895 m.). 1895 m. išvertė prancūzų rašytojo L. Kladelio apysakaitę „Vienakis“., 1896 m. – V. Hugo "Vaišės Jėzaus Kristaus pas popiežių Pijų IX", 1900 m. – S. Kravčinskio-Stepniako "Olga Liubartovičiūtė".

 Šaltiniai 

Kategorija:Lietuvos redaktoriai
Kategorija:Lietuvos vertėjai
Kategorija:JAV lietuviai